
చెన్నై, ఫిబ్రవరి 12(ఆంధ్రజ్యోతి): ‘‘సోమవారం లోగా సీఎం ఎవరనే సమస్యపై (గవర్నర్) నిర్ణయం తీసుకోవాలి. లేకపోతే.. సుప్రీంకోర్టులో ప్రజాప్రయోజన వ్యాజ్యం దాఖలు చేస్తా. కావాలనే బేరసారాలకు అవకాశం కల్పిస్తున్నారంటూ అధికరణ 32 కింద ఫిర్యాదు చేస్తా’’నని ట్విట్టర్ వేదికగా గవర్నర్కు బీజేపీ ఎంపీ సుబ్రమణ్యస్వామి అల్టిమేటం ఇచ్చారు. అన్నాడీఎంకే శాసనసభాపక్ష నేతగా ఎన్నికైన శశికళకు ప్రభుత్వ ఏర్పాటు అవకాశం ఇవ్వకుండా గవర్నర్ కాలయాపన చేయడం సరి కాదని, ఆయన రాజ్యాంగం ప్రకారం నడచుకోవాలని విజ్ఞప్తి చేశారు. అయితే, గవర్నర్ వ్యవహారంపై సుప్రీంకోర్టును ఆశ్రయించాలన్న సుబ్రమణ్యస్వామి వ్యవహారంతో తమకెలాంటి సంబంధం లేదని బీజేపీ రాష్ట్ర అధ్యక్షుడు తమిళిసై సౌందరరాజన పేర్కొన్నారు. ఇదిలాఉండగా, తాను దాఖలుచేసిన అక్రమాస్తుల కేసు నుంచి దివంగత జయలలిత పేరు తొలగింపునకు సుబ్రమణ్యస్వామి సుముఖత వ్యక్తం చేశారు. ఈ అంశంపై కర్ణాటక ప్రభుత్వం సుప్రీంకోర్టులో వేసిన పిటిషన్కు స్వామి తన మద్దతు తెలిపారు. ఈ కేసులో సుప్రీంకోర్టు తీర్పు వెలువడాల్సి ఉంది.

chennai, fibravari 12(aandhrajyoti): ‘‘somavaram loga cm evarane samasyapai (gavarnar) nirnayam teesukovali. lekapothe.. supreenkortulo prajaaprayojana vyaajyam daakhalu chesta. kavalane berasaralaku avakaasam kalpistunnarantu adhikarana 32 kinda firyaadu chesta’’nani twitter vedikagaa gavarnarku bgfa empy subramanyaswamy altimetam icharu. annadienke saasanasabhaapaksha nethagaa ennikaina sasikalaku prabhutva erpaatu avakaasam ivvakunda gavarnar kaalayaapana cheyadam sari kaadani, aayana raajyaangam prakaaram nadachukovalani vignapti chesaru. ayithe, gavarnar vyavahaarampai supreenkortunu aasrayinchaalanna subramanyaswamy vyavahaaramtho tamakelanti sambandham ledani bgfa rashtra adhyakshudu tamilisai soundararajana perkonnaru. idilaaundagaa, taanu daakhaluchesina akramaastula kesu nunchi divangata jayalalita paeru tolagimpunaku subramanyaswamy sumukhata vyaktam chesaru. ee amsampai karnaataka prabhutvam supreenkortulo vesina pititionku swami tana maddatu telipaaru. ee kesulo supreenkortu teerpu veluvadaalsi undi.